“Muhtasham yuz yil” yulduzi Selim Bayraktar noprofessionallikda ayblangan hamkasbi, Mayram Uzerlining yonini oldi

“Muhtasham yuz yil” serialidagi Sumbul og‘a roli bilan ma’lum bo‘lgan aktyor Selim Bayraktar Maryam Uzerlining serialni tark etishiga munosabat bildirdi.

Gap shundaki, 2021-yilning noyabrida teleserial prodyuseri Timur Savji suratga olish ishlari yakuniga yetmasdan avval Istanbuldan Germaniyaga jo‘nab ketgan Xurram sulton qahramonini gavdalantirgan Maryamni mas’uliyatsizlikda ayblagan edi.

Uzerli esa bunga ruhiy ahvoli bilan bog‘liq muammo sabab bo‘lganini ta’kidlagan edi.

“Maryamning boshidan nimalar o‘tgani, nima uni bunday qilishga majbur qilganini bilmaymiz. Bilmasdan turib, muhokama qilish kerakmas. Ammo oqibatda biz do‘st bo‘lib qoldik. Bu Maryam singari hamma bilan sodir bo‘lishi mumkin. Har bir inson muhim qaror qabul qilishi kerak bo‘lgan og‘ir davrlarni boshdan kechirishi mumkin”, — degan Selim Bayraktar.
Shunga qaramay, aktrisaning serialdagi boshqa hamkasblari bunday xatti-harakatlar noprofessionallik ekanini aytib, prodyuserni qo‘llab-quvvatlagan. “U butun jamoani noqulay ahvolga solib ketdi, barcha ishlarni buzdi. Bunday bo‘lishini hech kim kutmagan edi. Bu vaziyat meni qattiq xafa qildi. Keyinchalik Maryamning akasi men bilan aloqaga chiqdi, u tushuntirishga harakat qildi. Maryam qaytishga tayyor edi, lekin men yo‘q, hammasi tugadi, qaytishning keragi yo‘q, deb javob berdim”, — degan Timur.
Ma’lumot uchun, Maryam Uzerli serialni tark etganidan keyin Xurram sulton rolini Vahide Perchin ijro qilgan.